Komisijos reglamentas (EEB) Nr. 1708/84
1984 m. birželio 19 d.
antrą kartą iš dalies keičiantis Reglamentą (EEB) Nr. 65/82, nustatantį išsamias cukraus perkėlimo į kitus prekybos metus taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Reglamentu (EEB) Nr. 606/82 [2], ypač į jo 27 straipsnio 3 dalį,
kadangi Reglamento (EEB) Nr. 1785/81 27 straipsnis nustato, kad cukraus, kuris bus perkeliamas į kitus prekybos metus, saugojimo laikotarpio pradžia gali skirtis atsižvelgiant į tai, kada toks cukrus buvo pagamintas; kadangi Komisijos reglamento (EEB) Nr. 65/82 [3] su pakeitimais, padarytais Reglamentu (EEB) Nr. 948/82 [4], 2 straipsnyje numatyta, kad saugojimo laikotarpis prasideda įmonės praneštą dieną; kadangi ši diena gali būti anksčiau už pranešimo dieną, tokiu būdu įmonei leidžiant pranešti atgalinę datą, o tai minėtame 27 straipsnyje nenumatyta; kadangi dėl to reikėtų nustatyti, kad saugojimo laikotarpis prasidėtų ne anksčiau nei gaunamas pranešimas;
kadangi šiame reglamente numatytos priemonės atitinka Cukraus verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 65/82 2 straipsnio 1 dalies ketvirtoji pastraipa pakeičiama taip:
"Į kitus metus perkelto cukraus saugojimo laikotarpis, minimas Reglamento (EEB) Nr. 1785/81 27 straipsnio 2 dalyje, prasideda dieną, kurią įmonė praneša atitinkamos valstybės narės kompetentingai institucijai, jei laikomasi pirmojoje pastraipoje nustatytų reikalavimų. Vis dėlto ši diena negali būti anksčiau už dieną, kurią minėta institucija gauna pranešimą. Jei paraiškoje nurodyta diena yra anksčiau už dieną, kurią gaunamas pranešimas, saugojimo laikotarpis prasideda tą dieną, kurią gaunamas pranešimas."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. birželio 19 d.